标题：郭之奇
人物生平
郭之奇的先世为福建莆田人。入潮始祖先居海阳县登云都。至郭诚，号原兴者始迁居揭阳县城东关。郭诚五传而为郭之奇。兄弟共8人，之奇排行第二，嫡出。乃父郭应试，字国征，号首鸿，邑庠生，授州同知。其生平恂恂，闭门扫轨，人称南极老人。郭之奇先后娶妻6人，为林氏、周氏、张氏、陈氏、谢氏、侯氏。生子4人，为天祯、天禔、天社、天禂，并生育8女，还有义子天祉。[1]
郭之奇生于明万历三十五年（1607）农历八月十八日，从小聪颖过人，勤奋好学。11岁时中秀才。明天启七年（1627）中举人。崇祯元年（1628）登进士，选翰林庶吉士。学博才富，不肯曲狥，致失温、周二相意，遂于翌年告假归梓，受揭阳县令冯元飚之邀，编修《揭阳县志》。假满回京，改任礼部主客司主事，提督四译馆，再转员外郎，奉使荆州。崇祯九年（1636）典试河南，事竣转郎中，以内艰归，服除补原职，升福建提学参议，主试泉州。时南安伯郑芝龙请将其子郑成功由诸生晋为廪生，之奇不阿权贵，持正拒绝。后升福建按察副使，兼摄按察使及协助兵备，率兵平定闽清一带之乱，并提兵扼守杉关，使闽南得以安，巡抚萧英辅、巡按李嗣京、陆清源先后疏荐擢之奇为詹事府詹事。
崇祯十七年（1644）明亡，之奇力争带领在闽明兵为崇祯戴孝举哀，由是忤逆抚、按之意，又虑郑芝龙有变而归梓。桂王奔肇庆时，之奇丁忧守制在家。永历三年（清顺治六年，1649）奉召至桂林，官礼部侍郎，转礼部尚书。永历五年春抵钦州，奉拜东阁大学士，兼礼、兵二部尚书，随桂王奔梧州。时家人函信劝归，之奇答书云：“为纲常谋，虽有家义不能顾，……光复则扫垄有日，陆沉则望乡无期。”永历八年春，晋文渊阁大学士，加太子太保。八月，回广东雷州巡视营兵，在马鞍山下遭飓风，舟覆，妻儿5人身亡，之奇漂至一海岛获免。永历九年，会各营进军高、雷。永历十三年，清军入滇，之奇从桂王走交趾，自此转徙靡定，或藏匿山谷，或荒山结庐，雨宿风餐，几历粮食不继、风涛瘴氛与虎狼之险。永历十五年八月，为交趾韦永福诱捕，献给清廷，押解广西桂林。途中，之奇作纪事诗二首，其一曰：
十载艰虞为主恩，居夷避世两堪论。一时平地氛尘满，几叠幽山雾雨翻。
晓涧哀泉添热血，暮烟衰草送归魂。到头苦节今方尽，莫向秋风洒泪痕。
其二曰：
成仁取义忆前贤，异代同心几自鞭。血比苌弘新化碧，魂依望帝合为鹃。
曾无寸尺酬高厚，惟有孤丹照简编。万卷诗书随一炬，千秋霜管俟他年。
至桂林，叛将李栖凤等劝之奇降清，均被严词斥责，坚决拒绝。清康熙元年（1662）八月十九日，郭之奇在桂林被杀，就义时慷慨从容，面无改色。其子天禔扶榇归里，葬于藤吊岭石涧坑。
清乾隆四十四年（1779）颁谕，谓崇祯末年殉难诸人，“茹苦相随，舍生取义，各忠所事，较文天祥、陆秀夫实无以异”，称誉“大学士郭之奇跋涉闽粤滇黔，往来数万里……始终不屈，从容就义，洵为一代之完人也”，特“赐谥忠节，颁定胜朝殉节录，载入史册，通谕中外知之”。
著述名录
郭氏“学博才富”，“沉酣载籍，以成一家之言，尤邃于声律”。著述甚多，所遗作品有：
《宛在堂文集》34卷。（明崇祯刊本，16册。日本《内阁文库汉籍分类书目》著录。）
《宛在堂诗集》6卷。（清初刊本。该集为郭氏手订。诗作起于天启7年（1627），终于永历15年（1661），含诗2840首。另有少量词、赋等。分《马上集》、《素得集》、《陋吟集》等18集。）
1627—1630年（21—24岁），作《马上》集； 
1631年（25岁），作《舟中》； 
1632年（26岁），作《遂初》； 
1633—1636年（27—30岁），作《感遇》、《騑怀》、《立言》、《秋思》诸集； 
1637—1639年（31—33岁），作诗不过半百，附于《秋思》之末； 
1640年（34岁），作《出谷》； 
1641—1644年（35—38岁），作《闽辞》； 
1645—1648年（39—42岁），作《素得》； 
1648—1650年（42—44岁），作《复旦》； 
1651—1661年春（45—55岁），作《海上》、《所思》、《徂东》、《稽古》、《瞻云》、《陋吟》、《巢居》诸集。
《稽古篇》55卷。（此书仿《汉书》体例，论次自上古至秦之物，严褒贬之义，自比《春秋》。书成于永历12年(1658)，时佐桂王(永历帝)遁迹交距山中，故又名《交山遗史》。之奇殉难后，由其子校刊。）
《唐诗大观》5卷，10册。今存。
《古诗唐诗大观评语》抄本，7册。（该书选古诗4家，唐诗78家，略加评品。）
《新定道德经》。
《辑志副指》。（收入34卷之《宛在堂文集》）
《（崇祯）揭阳县志》。（有抄本，残）
诗作评析
刘若宰曰：“郭菽子少负奇气，性好读赤绿异书，好为子云奥句。”
文震孟曰：“仲常年甚少，骨甚正，所成就何可限量？”
王铎曰：“菽子诗灵俊沉雄，斟酌元气，百物为炭，心源为炉，其诗用心如此。”
蒋德璟曰：“揭阳菽子郭先生今诗名家也……为诗学特早，既足胜今人，而气韵高秀……萤芝鹦鹉诸赋，几掩江鲍；五古咏怀，何必减嗣宗元亮；湖江八律，逼似秋兴；淮南王诸乐府，置汉人中孰不可辨。”
曹勋曰：“英气如其人。”
方拱乾曰：“如与古人对觌而嚼其髓，及落笔为诸体，体必肖，肖必工，工必独成其致，而不袭不离。”又“菽子字字皆心，直逼陶杜。”
张明弼曰：“先生立朝，有严气正性，非当世之端士不与游，故其文皆依情而待实，殆足以寿其七尺，以自久于天地之间。”又“吾于海内，罕所低首，读先生近集，而吾家句曲三峰，或未能与揭岭争高下。”
徐汧曰：“惟清极乃能奇。”
林廷玉曰：“其浩气流露于楮墨间，而诗也可雄视一世。”
温廷敬曰：“幽怨悱恻，直接楚骚遗响。”
郭之奇诗《宛在堂中即事》二十首（有序附评）
序：宛在堂中，春夏秋冬，为候不一，俱有清景；旦昏昼夜，为因不一，逓出静供；风月雨云，为象不一，各极幽致；寤寐食息，为情不一，齐临澹怀；以至聚散喧寂，所遇见不一，总无俗韵而已。因得免俗诗二十首。
评曰：诸诗写景、事、情、兴，如室山远秀，神渊深幻，可意领而不可形图，可幽解而不可象求
【其一】
丘壑方求位置，烟霞遂结居诸。
莫云此日关闭，茅径今朝手锄。
【二】
有意林泉自得，忘机鱼鸟相和。
八千里外藏迹，一夕堂中啸歌。
评曰：超而远
【三】
回首风尘暂息，考盘寤寐相甘。
试看云物如昨，始信劳人太憨。
评曰：得坡老水月之思
【四】
东山随地堪作，人境结庐未喧。
苔径孤宜折屐，荆篱自至高轩。
评曰：幽甚
【五】
数卷图书作主，三春花鸟为邻。
其余无复长物，此内况容俗人？
评曰：俗人自是耐不得
【六】
在水之中构室，开窗于此高眠。
何知汉与魏晋，自谓无忧葛天。
评曰：高旷。宛在堂中有梅影、莲花诸池，乃知先生晚年自号“云岛逸人”何也。
【七】
千林秋色回薄，四壁寒声悄然。
晨起登楼远眺，苍苍满目飞烟。
评曰：字字皆深远
【八】
寒月空庭夜影，落梅满砌霜华。
岭南白雪稀少，欲问阳春此花。
评曰：清冷沁眼
【九】
秦地渔津日杳，漆园蝶梦时生。
非关与世殊俗，聊亦从吾素盟。
【十】
盆花次第依令，园果后先得时。
物物深情可见，年年好景须思。
评曰：一物不轻放过
【十一】
晓树临风骤舞，昏潮带月潜来。
忘言独对终日，静掩柴扉不开。
评曰：“骤”“潜”字皆细远
【十二】
酒熟惟思座上，花开移置阶前。
有时少长咸集，几度幽人未眠。
【十三】
日落榕荫翠匝，风摇兰径芳微。
梦蝴枕上初觉，啼鸟枝头未归。
评曰：幽渺情绪，触见为声
【十四】
雨过忽变芳草，潮退时翻落花。
清景当前屡易，浮生此际何涯？
评曰：妙不在景而在情
【十五】
习静因知得力，逃禅本觉无心。
朔望一变潮汐，今古随流浅深。
评曰：绝顶悟性，似道人行径
【十六】
髀肉经时易满，剑光每夜难韬。
独惭纸上青汗，空付床头白醪。
评曰：悲壮生动，多块垒不平之气
【十七】
执戟多年倦客，步兵累岁闲身。
草玄独俟知己，眼白相看世人。
评曰：英迈不羁
【十八】
何须问众清浊，且自观心逸劳。
在我应从古制，于人何让时豪。
评曰：智慧出今古，正谓我用我法
【十九】
屈指粤东名丛，曲江南海瑶山。
斯文未丧今日，后死谁人可班？
评曰：地位自见
【二十】
一往情深诵读，半生乐事诗书。
承明著作还彼，百代风骚待余。
评曰：俱往矣，数风流人物，还看今朝
庚寅年腊月十七 寂照手录、断句并评
郭之奇诗《游滁山二十咏》（序文全录附评）
序：环滁胜概，尽于醉翁丰乐二记，后人貂续，亦如驹隙电影，名与官为显晦、人与时俱迁灭而已。鹤楼诗句，太白搁笔，今人娓娓才，真出太白耶？香炉瀑布，独存“九天银河”之语；“一条界破”，徐凝诗不大恶，子瞻犹谓飞流溅沫、不与徐洗恶诗。今之潺潺泻出于两峰之间者，犹肯分流沫为今人地耶？郭子北征憩滁，大冏正冯公邺仙同冏丞黄公维烈，邀游滁山诸名胜，所见丰碑巨碣、长篇短句，烟云林而障窍谷。盖自庆历至今，丰山之不静久矣。夫山以文名，文以山寿，寿未有不本于静也。昔之幽谷清泉，今为记功颂德之谀乡，竖歌伧语，嚣凌竟杂，惧兹山之形存而性灵夭矣。山不自寿，何以寿文？文与偕隐，名于何寄？故丰山之不乐人长篇短句，亦甚明矣。而大正必命余诗以记十日之游，余敢辞诟厉，其不为诸作者分谤哉。
评曰：短序廼几发大议，可参见其《见游人诗文戏为二绝》中“不见山心莫诟山，山中禽鸟笑人顽。”，句意相发也。
【游醉翁亭】
十载游心抱白云，醉翁亭记醒中文。
分明庆历当时事，五百年余独付君。
评曰：今人亦思元佑诸君
【有易醉翁亭为解酲阁者，书以解嘲】
醉醒惟许二能翁，兴废难移百代风。
若道水山无定属，今之徤者岂惟公。
评曰：醒易醉难
【大正既改立文忠祠，而酿泉六一俱以次复其故迹】
留得丰山故主人，诸贤死后始堪怜。
当年醉意今如在，但掬清泉似饮醇。
评曰：人掬清泉为醒酒，公掬清泉为醉酒
【欧门桥却望】
峰回路转尽繁阴，独立萧然见古心。
为问诸宾从太守，何如禽鸟乐山林。
评曰：每能剧太守乃以诸宾为禽鸟耳
【醉翁手植梅】
不愧梅花是此人，环山得一永为邻。
冰心独壮千秋雪，老干还滋万古春。
评曰：醉翁亦流芳如斯
【酿泉】
潺潺泻出两峰间，刮尽云根破石坚。
香冽寻常归众口，清辉独洗醉翁颜
【饮六一泉】
千年唐宋文章价，江海潮如此亦然。
淘泻心胸存底物，盈科万古视源泉。
【游百子潭】
水山幽至便通灵，云壑虚生动窍冥。
一自天言河汉落，龙渊千载尚留形。
【谒阳明祠】
雨作山游兴以心，良知一钜炤云林。
忽然夜半求真觉，独有春山动古吟。
评曰：作阳明诗自去不得良知
【见环山台】
春薄难分千树色，台幽独剩数梅新。
林泉付与公余乐，鱼鸟繇来择地亲。
【游丰乐亭】
丰山幽谷共清泉，千载惟余永叔篇。
遮莫山灵容刻露，几多残碣费磨剗。
评曰：亭左有子瞻所书欧记，其右数碑，则相对异哉，此亦讽游人。
【醒心亭】
醉时乐事醒时心，异代空将耳目寻。
惟有山泉供俯仰，幽芳作意劝登临。
评曰：幽芳亦有意，唤正夫作诗，一洗游人之弊
【游琅琊寺】
光烟一缕导游心，回马盘迂出秀深。
庶子泉流寒石动，玉皇殿倚碧霄临。
【游幽楼寺】
着意探山山见情，无心出谷谷相鸣。
独惭车马喧幽寺，可有文章答友声。
评曰：正夫亦自许为山水知己
【上接引佛殿】
危阶根向青冥底，古刹烟浮淡薄中。
鸟聚龙参真法界，泉飞竹舞下虚空。
【游重熙洞】
冥漠中窥小有天，蛟螭徙窟让游韀。
奇山信有玲珑骨，不遇奇人腹自坚。
评曰：奇特，有嵇康石髓事悟来
【出洞扪萝而上为旷览亭，亭虽废而远眺独宜】
千里川原似一毡，胸中丘壑转悠然。
及兹心目方无障，何处云峰欲比肩。
评曰：胸次高、眼界阔，自是心无挂碍
【登蟠龙山绝顶】
蟠龙见首百峰收，神物依人出旷收。
日落春风鳞甲动，云归夜壑爪牙浮。
评曰：可参见正夫作《蟠龙小记》：“山昂首南向，龙王庙立其巅，东折迤逦，可百武。至北为腰……鳞甲隐隐，见万石丛生，作其形也蜿蜒。尾于西……腹居古刹合门殿……余三人志在探奇，遂至鳞甲丛生处……故岩穴烟霞，多古气黯蓄，或苍玄窟宅，隐现不可。时余三人偶一见其神，变之首尾勒诸山石，而仍以白云封焉。”
【再游醉翁亭】
山从游熟转相深，十日勾玄满素心。
赢得诸峰难偃蹇，春云无数绕衣簪。
评曰：赢得诸峰则偃蹇（指驴）脚力疲也，正夫有体物之心
【春寒是日和暖特甚，丰山似喜人再至也】
风光初与醉游颜，半是春情半是山。
颇恠林泉如故识，自令清兴每来还。               
庚寅年腊月十七 寂照手录、断句并评
注释郭之奇诗《三士道人自赞》
据郭伟忠老先生说，郭之奇这一首《三士道人自赞》写于永历七年，与其《所思集序》作于同时，因此可以诗文互参。笔者手头只有一部崇祯十一年刻本《宛在堂文集》的影印本，所以看不到郭之奇在明朝灭亡后（即崇祯十七年后）所写就的“幽怨悱恻，直接楚骚遗响”（温丹铭语）一类的诗篇。这首《三士道人自赞》，是笔者从郭之奇的学生、揭阳县令张方圣的书法中辨认出来的，字句确认无误，下面来和大家一起探讨分析。
【三士道人自赞】
郭之奇
诗骚作性，兰雪居胸。神希太始，气轹王公。
束发筮仕，南北西东。三仕三已，国尔忘躬。
天光云影，得丧穷通。老依玄老，空此百空。
遭逢一经，身许丹青。忧时遁俗，意洁情馨。
翁马恒失，庄蝶未醒。甘苦异节，壮老殊形。
收而远志，归我澹宁。古之遗直，今之沉冥。
题解：“三士道人”是郭之奇晚年自号。“三士”指郭之奇的宦途先后经过了“进士”“庶吉士”“武英殿大学士”三个阶段，“道人”则是郭之奇的思想由“壮用儒兵”转向“老入道玄”（郭伟忠语）的直接体现。“赞”是一种抒情文体，其标志为语言精炼，比较抒情，常用于人，“自赞”表明了这是一首自叙诗。
注释：
诗骚：原指《诗经》与《离骚》，泛指诗歌。“忆昔十五，帖括之余，始学声律”郭之奇从十五岁起与诗歌结缘，一生一共留下了逾三千首诗歌，为潮人作家中诗集传世最富者。
兰雪：兰花幽雅，冰清雪洁，比喻高尚的品德。
太始：道家学说中，宇宙未形成前一种混沌的状态
气轹：轹，车所践也。——《说文解字》。这里的意思是，气概可以盖过王公大臣。
筮仕：原指古人将出做官，卜问吉凶。后指初为官。
南北西东：郭之奇为官后曾到过许多地方，比如主试河南，任福建学政提督等，在他赴任、回乡、上京的过程中，饱览祖国大好河山，写下不少优秀的山水诗。
三仕三已：此处“三仕”与上文“三士”不同，此处“三仕”指的是三次为官，“三已”指的是因为受党排或家丧等原因回乡家居。
国尔忘躬：这里是“国尔忘私”与“鞠躬尽瘁”的缩写
天光云影：出自朱熹《观书有感》，这里比喻虚无不实在的东西。
得丧穷通：得与丧，穷与通。可参见《所思集序》：“人在江湖，心悬魏阙，独善兼善，进忧退忧。”
老依玄老，空此百空：郭之奇后期开始研究道家思想，并著有《新定道德经》
遭逢一经，身许丹青：化用了文天祥诗句“辛苦遭逢起一经”“留取丹心照汗青”，表明了郭之奇已经有了誓死的决心，可参见他在交趾被诱捕后写下“成仁取义忆前贤”的诗句，化用了文天祥的衣带诏“孔曰成仁，孟曰取义，惟其义尽，所以仁至。读圣贤书，所学何事，而今而后，庶几无愧。”
翁马：“塞翁失马，焉知非福”的典故
庄蝶：庄生梦蝶。郭之奇把自己的人生比作庄子的一场蝶梦，这是一种虚无主义的人生观。  
异节：异于常人的艰苦和气节
壮老殊形：郭之奇方四十七岁，但是遭受国破、城陷、家丧等等噩耗，又奔波于广东、广西等地勤王抗清，身心疲惫不堪，故曰：“殊形”，“殊”就是“不同于”的意思。
远志，澹宁：化用了诸葛亮的“宁静致远，淡泊明志。”
古之遗直：指有古代遗风的正直之士
沉冥：似言不得志
寂照注释
录郭之奇咏庐山诗十七首
检郭之奇《宛在堂文集》，中有庐山诗十七首，颇为可观，现录之如下并评：
【匡庐瀑布】
湖山相联，云汉中悬。
湖山相得，星河下食。
朔流在央，莫褰衣裳。
从水一方，中心委獚。
大之岩谷，小之石木。
悠悠添洒，望北飞瀑。
评曰：“云汉中悬”“星河下食”，从来说瀑布者有此想头否？
【挂席过鄱阳湖】
挂席过鄱阳，匡庐压湖内。舟行二十日，一于名山对。弥旬风雨调，及此霁光黛。
陵峦宿浮阴，绝顶舒靉靆。豁然峙澄流，近遥有余态。出自珠玑口，苍然青璧瑰。
倏忽暂逢迎，历历诸峰剀。挿石拂层窍，积林吞众薆。紫氛生其上，将无白日碍。
下飞瀑布泉，浓射奔空溃。洒落云天珠，势向扁舟碎。举头一挹之，烟颜坐可靧。
而我览胜怀，初符宿所爱。敢云默祝开，晴明我适逮。虽云望中游，眼到身应在。
云间意自清，尘外胸无腿。灵秀远相披，况与明湖载。因知造物奇，以湖作山配。
二三百里中，依依如襟佩。横侧一舟行，千岭争向背。日暮征帆遥，杳然波上黛。
评曰：朝霞点水，芙蕖试风，差足方其妍秀，妙在清渺，不作游览，在一“爱”字。
昔人题此多矣，却道不出此语。
【庐山东林寺和王阳明先生壁间韵】
百里山行迷碧草，息心对山觉山好。六朝僧去忽千霜，三秋招隐惟五老。
一峰初上晓松哀，瀑布声闻客绪开。舍车纵步过东寺，山僧谓我结莲来。
莲社年来孰为首，我亦渊明性耽酒。颓颜独倩菊英滋，酣情易令苍山朽。
只令望阙复趋庭，云舍南溟动远汀。他时散发罗浮上，对望仙庐九叠青。
评曰：山非息心便不能对，乃知他人有眼不见泰山矣。
此诗豪快异常，真仙佛行径。
【过鄱阳湖望庐山作湖山吟】
自有庐山岁几千，鄱湖相对是何年。自有湖山初见我，一十四载九回沿。
每从南极瞻五老，及到西江望比肩。芙蓉削出珠玑口，银河倒泻香炉烟。
九叠苍屏空杳杳，千寻瀑布亦溅溅。阴阳此际藏真宰，流峙分形俱后天。
天生名山必有配，高广依稀二者传。非山莫与湖吐翕，非湖孰任山蜿蜒。
雨后洪泉飞洒落，秋来惊浪恣腾骞。澄流舒卷如涘滴，芳麓沉浮但浣湔。
不向湖情窥浩漠，安知山德备泓渊。湖山阅人亦有数，何人独领湖山全。
百里舟行异横侧，多年望眼破拘挛。空灵一气开昏晓，幽光百道变黄玄。
随意犹能招俯仰，息心或可尽中边。及此方求江汉始，因之欲向斗星连。
耳目今朝如是耳，湖山万古自悠然。
评曰：诗气尽融于湖山中，搏合竟不可辨，湖山一片妙境，此会心人语。
【湖口望庐山瀑布泉】
洪泉飞九叠，万壑动群氛。势落悬峰日，光摇出岫云。
晦明殊所见，近远各为闻。顿令萦心目，孤情冷复氲。
评曰：有渺思幻致，回环心手
【自彭蠡湖初入江】
湖尽匡庐际，江通汉水浮。朝烟生夹岫，夜月识扁舟。
远望多为感，乡心少不愁。自恋身似苇，朝夕与波求。
【匡庐瀑布】
苍屏九叠尽飞荣，风雨千岩欲怒鸣。泉石初开天籁发，水山相杂大文生。
每乘清气阴阳御，渐出光华人世迎。不是银河天际落，峰头哪得挂长庚。
评曰：大雅，翻谪仙得好，领瀑布于清虚之际，绝可以为徐凝洗恶
【庐山道中憩东林寺询寺僧以远公旧事】
四望苍屏尽渺然，松开忽见紫炉烟。怪来九叠祥光出，独向东林瑞像前。
竺影难留图里迹，素纱犹自雨中研。几回频就山僧问，谁忆当年论五篇。
【对庐山默约】
白云作意令山深，平卷诸峰上客襟。欲因康乐寻幽兴，频发渊明入社心。
薪火相传无异昔，愿文初发已从今。若待辞荣来此地，千年空属远公岑。
【语庐山】
终南成诟厉，所处失其亲。
遥揖山灵语，慎居捷径人。
评曰：假山灵移文与语山林慎处，同一嘲语，而此更深
【望庐山和苏韵】
序：庐山真面，相识颇难，苏子瞻入此，如行山阴囧道上，应接不暇，诗无多见，而游情山意，却尽于“他年故人”及“身在此中”两绝。余以春日朔流，舟中隐约望之，许神游耳。然飞光难定，一水遥涵，化迹清深，就索弥隐，神游身游，未知其所获孰多也。
相对无缘认岭峰，入看只与白云同。
江舟竟日分横侧，真面遥临一水中。
评曰：心若能如江水澄澈，纵使事物变化纷纭，亦能了然于胸臆
【湖山暮接，清风拂月】
庐山如屏湖如镜，白云其容月其性。
湖偏宜月山宜云，风以为媒初相娉。
【因念昔者寺僧乞诗，子瞻留一绝曰：“帝遣银河一派垂，古来唯有谪仙词。飞流溅沫知多少，不与徐凝洗恶诗。”今之题庐山者益多，谨依其韵以告诸词客】
庐山误出此篇垂，多少徐人欲李辞。
今日徐人才更倍，谪仙跽请主僧诗。
评曰：嘲讽入骨
【道经庐山东林寺僧人索句】
五老峰深近远迷，六朝灯在色空倪。
林僧索我庐山句，不尽游踪未敢题。
【车中望最高峰】
征车偃蹇出松林，望入云丛最顶岑。
为问三千三百六，可容一步一孤吟。
原注：庐山记高三千三百六十丈
【鄱湖晓色】
点点云山在水旁，清沙碧渚侵晨光。
西峰落月衔烟树，影到波心万顷苍。
【过庐山绝句】
欲识庐山真面难，先从芳麓见髀髋。
五老云中银汉落，香炉雪后紫烟寒。
评曰：似杜，非鸿裳羽衣不能作此语
明洪武年间，邑令蔡善首记揭阳榕城八景为：两溪明月、双峰晚钟、谯楼晓角、黄岐夕翠、玉窖乔榕、南浦渔歌、钓鳌仙迹、紫陌春睛。郭之奇经删补，改之为：金城榕色、玉窖棉荫、紫陌春睛、黄岐晚翠、两溪明月、双洞疏烟、元塔登高、鳌桥钓浪。复作七律《榕城八景诗》八首以纪，录之如下： 
【金城榕色】 
乔木森森望郁苍，相传岭国古榕乡。四时霜盖烟疏密，一片云丛绿混茫。 
道左何年歌杕杜，州南此日诵甘棠。天为炎土垂休息，故使余阴百里凉。 
【玉窖棉荫】 
玉川如带绕城阴，入眼丛青翠影侵。已淈污泥从水出，遥参碧汉倩云禁。 
联翩各有扶疏质，独立惟余萧飒心，不信松寒非可并，多年海国挺孤森。 
【紫陌春睛】 
春光早向紫峰生，渐出峰容与世迎。古黛凝云初映晓，新苔转日久曛晴。 
啼莺城北衔幽至，舞燕溪南逐翠行。传语东风无造次，时留烟景作山情。 
【黄岐晚翠】 
城头北望晚山逢，久对悠然净俗胸。泉石情因深色见，烟霞癖与素心封。 
积云每见堆双洞，新月时来炤一峰。十里幽光难可即，千秋苍质自为容。 
【两溪明月】 
双溪垂带曳榕城，最爱光潮涌晚生。半落市埃分皓白，平开天镜下孤清。 
遥山助色烟云扫，近野浮空藻荇迎。长忆玄晖如练语，更添月意作江情。 
【双洞疏烟】 
烟霞有意日相求，双洞林光竟远投。青霭春来如迸发，白云秋去尚群游。 
郁纡遥结山灵秘，冥寞中开佛象幽。试看今朝松竹影，方知千载色空留。 
【元塔登高】 
龟山宝塔字涵元，灵杰相因表独尊。欲锁螭宫雄海柱，先驱鳌背壮天根。 
南来百水俱朝会，北拱诸峰各骏奔。若问参云尚有级，人文地气此初掀。 
【鳌桥钓浪】 
溪城如岛水环之，西驾东流此一丝。万里海风浮汉影，百重山色压虹眉。 
于秋倍觉潮声壮，有月常窥钓影垂。每听沧浪歌曲罢，眼中清浊意中知。
【百山歌】
序：自龙游舍棹经淛西衢州，又历豫章广信诸郡邑，乃抵闽中汀府，始识岭东故土，纪程二旬余，无日不与山逢。舆中矢为百山歌，虽莫穷山致之富，聊以志山行之难云。
山途历四省，逾山踄百邦。山从地分域，地因山别疆。
穿山繇山径，依山止山乡。山蔬备晚食，山鸡促晓行。
行行周山绕，宛在山中央。山心含故意，入山独彷徨。
迤逦擐山足，跌踢陟山嶈。山岚蒙山暖，山树拂山凉。
山容撤山景，山气发山光。山日浮晃荡，山峰破浑茫。
山风吐山响，山云焕山妆。山中静藏月，山外远连江。
山峡流清澈，山谷激飚飏。山泉幽以荥，山林静而芳。
山陵断还续，山蹊纡复墇。山舟横山渡，山榾引山梁。
屴崱连山脉，   嶫郁山岗。山居宅山曲，山家隐山傍。
山城山作邑，山民   如狼。山田多绕埆，山村掩寂荒。
山中何所有，山坂富牛羊。山童啸山歌，两两在山畼。
秋深山薄绿，冬至山敛黄。离叶散山翠，振条落山苍。
山花孤承露，山卉半染霜。山松开山籁，山桂郁山香。
山篱垂山菊，山竹披山篁。山骨劳巧匠，山鬼筑夜墙。
山门   夹水，山观寂飞窗。雨蒙山先翳，天霩山自暘。
山庵如鸡栖，山路多羊肠。崒嵂崇山髻，嶣   结山鬃。
山石参山势，山滩竞山强。环山多郁垒，梯山就崆   。
只随山俯仰，莫计山短长。近山历可数，远山垒可望。
期着东山屐，先拟北山章。全挹西山爽，还归南山阳。
久从山朝暮，微识山行藏。赋成百山语，歌与百山商。
评曰：钦其体之创获，更布其才之汪洋不测，刻画景物几无遁形。
郭之奇《湖江八景》诗序
自吴城至马当三百余里中，江湖之间气皆白。匡庐九叠，烟云为冠，风日和则郁纷澄霁，时而辟历夜明，时而阴晦朝鬭，奇幻不可以迅舟纪矣。湖沙漠漠，往而连天水，忽得林麓以位置樵渔，樵渔不陷于湖，宝之曰：珠玑。既乃湖光明灭，有若覆盂，乍高乍下，与波出没，曰：星墩。所云星坠至地则石，河济间时有坠星，湖亦然耶。东望紫烟，飞流溅沫，如一疋练，著苍屏直下三千尺者，瀑布也。逶迤而行，鱼鳖鼋鼍，观其所处，苍屏然跃而起者，逼观之为虾蟇石。石可二丈余，仰俯坐立象诚然矣。稍进微风而袅袅，骋骛西阜，有凌波偕逝者而大姑见。出此听波涛汹涌之声，金石铿锵，洗耳闻之，得石钟焉。拊石得镛，金水合节，盖五行之始而八音之初也，繇是冯夷罢舞，参差可吹。跂予以望，宛在中央，昭昭有光者，小姑耶。所谓伊人，杳渺独立，非江之水，共孰能方之。若乃江既**，皓皓旴旴，蛟螭怒决，势及斗牛，不有马当，离流绝坼不殚，为海其已哉。易曰：天莫如龙，地莫如马，马乎马乎，地得以宁，称其力哉。繇前后而纵观，此其荦荦可见者。余以己亥春溯流此地，约略所见，为四言八章，于今五年，合新旧记睹，整齐前言，比之于律，以致细若气、微若情，莫不构焉。岂有多于山水，亦曰：耳治而目治之以俟后之作者。